Diari Oficial de la Generalitat Valenciana


Sumari del DOGV 4387, del 27-11-2002 (2002/13763)

RESOLUCIÓ de 12 de novembre de 2002, del Servici Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per l'execució de la línia elèctrica, doble circuit, 132 kV, ST Vilanova . ST Gandia, en el tram comprés entre la ST Vilanova i el suport núm. 62, i el seu annex de modificació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/13250


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 12 de novembre de 2002, del Servici Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per l'execució de la línia elèctrica, doble circuit, 132 kV, ST Vilanova - ST Gandia, en el tram comprés entre la ST Vilanova i el suport núm. 62, i el seu annex de modificació. [2002/X13005]
  
Mitjançant resolucions del Servici Territorial d'Indústria i Energia de la Generalitat Valenciana, de 21 de gener i de 26 de juliol de 2002, ha sigut autoritzada i declarada en concret la utilitat pública de la línia elèctrica, doble circuit, 132 kV, ST Vilanova - ST Gandia, en el tram comprés entre la ST Vilanova i el suport núm. 62, i el seu annex de modificació, d'acord amb el que s'ha establit en la Llei 54/1997, de 27 de novembre, del Sector Elèctric. L'esmentada declaració d'utilitat pública porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, este Servici Territorial, tot complint el que s'ha disposat en l'article 52 de la Llei d'Expropiació Forçosa, de 16 de desembre de 1954, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que establix l'esmentat article 52, portar a cap l'alçament de les actes prèvies a l'ocupació i si fóra procedent el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representades per una persona degudament autoritzada i aportar els documents acreditatius de la seua titularitat i l'últim rebut de la contribució; i s'hi podran fer acompanyar, a càrrec seu, dels seus perits i d'un notari, si ho consideren oportú.
  
L'alçament d'actes tindrà lloc el pròxim dia 12 de desembre de 2002, a partir de les 10.00 hores, a l'Ajuntament de Rafelguaraf, i a partir de les 16.00 hores, a l'Ajuntament de l'Ènova; i el dia 13 de desembre de 2002, a partir de les 9.30 hores, a l'Ajuntament de Simat de la Valldigna, i a partir de les 10.30 hores, a l'Ajuntament de Barxeta.
  
L'orde d'alçament d'actes es comunicarà a cada interessat mitjançant la corresponent cèdula de citació i la relació de titulars convocats apareixerà al tauler d'edictes dels ajuntaments assenyalats.
  
S'informa que la present publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat que s'assenyalen en l'annex, o a aquells als quals tot i haver-se intentat la notificació, no se'ls hi haguera pogut efectuar.
  
En l'expedient d'expropiació, Iberdrola Distribución Eléctrica, SA, assumirà la condició de beneficiària.